rlitschk/wikidir huggingface dataset:
Matthias Reim (* 26. November 1957 in Körbach, Hessen) is en düütsche Pop-Singer un Gitarrist. He schreev för Jürgen Drews, Roy Black un anner Lü. De Singer komponeert, klamüüstert, mischt un speelt sien Leder sülvst. De Musik to welken Leder, ünner annern Wenn Du gehen willst, musst Du gehen un Tina geht tanzen stammt vun den Komponisten un Musikproduzenten Christoph Brüx (Hamborg). 1990 harr he mit Verdammt ich lieb dich den Johreshit. De tweede Platz kreeg Ich hab geträumt von dir. De letste Hit weer Küssen oder so 1993. De Plaat Reim vun 1990 worr mier denn 2 Millionen mol verköfft. De Fru op disse Platte weer Heike Neumeyer. Bischurens weer Matthias Reim nich sünners mit Sott segent. He hett bannig veel in de Kried stahn so dat he na de Gesetten över Insolvenzverfohren för sück Insolvenz anmellt hett. In’n Sömmer 2007 parodeer he sien Single Verdammt ich lieb’ Dich in en Warfspot för Sixt. Daarin spölt he op siene Schulden an un süng „Verdammt, ich hab nichts, ich miet bei Sixt“. Meddewiel is de Künstler nu (siet April 2010) wedder schuldenfree. 1990: Reim 1991: Reim 2 1993: Sabotage 1994: Zauberland/Wonderland 1995: Alles Klar 1997: Reim 3 1998: Sensationell 2000:
São Vicente is en Eiland vun de Republiek Kap Verde in’n Atlantik. Se tellt to de wat lütteren Eilannen un billt för sik en Verwaltenseenheit (concelho). São Vicente liggt twüschen de Eilannen Santo Antão un Santa Luzia, üm un bi 640 km wiet weg vun’t afrikaansch Fastland. Dat Eiland warrt to de nöördlichen Ilhas de Barlavento (port.: „Eilannen över’n Wind“) rekent. De Middelpunkt för’t Leven op dat Eiland liggt in de Stadt Mindelo, wat denn ok de Hööftstadt vun São Vicente is. Dor leevt ruchweg 98 % vun de 68.000 Inwahners vun São Vicente. De Haven vun Mindelo harr in verleden Tieten grote Bedüden för de Schipperee twüschen Afrika un Süüdamerika. De Porto Grande gellt as de schönste un sekerste Haven vun de Inselgrupp un weer fröher de gröttste Haven twüschen Lissabon un dat Kap vun’t Gode Hapen. Ut disse Tieten stammt ok noch de Roop vun de Stadt, de inst för sien Nachtleven mit Seelüüd un Prostitutschoon bekannt weer. En kulturellen Middelpunkt mit Nachtleven un Musikszeen gifft dat ok vundaag noch, man anners as in verleden Tieten. Vun Mindelo föhrt Straten in verscheden Richten. Na Süüdwestento kummt een na dat Fischerdörp São Pedro an de Küst, dat wegen den
Buurnrock (op nedderlandsch-neddersassisch Boernrock schreven) is en Variant van Rockmusik, de in de Nedderlannen populär is un in Dialekt sungen warrt. To de eersten, de Rock un Dialekt kombineert un so dat Genre begrünnt hebbt, hett de achterhooksche Grupp Normaal höört, de 1975 dat Leed Oerend Hard rutbröcht hett. Dördat Normaal för un över dat Goodkennen van de Buurn süng, un dordör vele Buurn as Anhängers kreeg, heet de hele Soort Musik dorvan Buurnrock. To de bekenntsten Buurnrockbands höört: Normaal Jovink en de Voederbietels Mooi Wark De Richards Skik Goed Goan Neet Zuuver AC/Dixi Kiek Now Us
Johann Adolfi Köster, mit latienschen Naam Neocorus (* um 1550 rüm; † 1630) weer sowat, as een „Chronist“, dat is een de veel schrifft. Upschreven hett he in siene Krönk in Middelnedderdüütsche Spraak de Geschicht vun dat Land Dithmarschen. Un he weer Paster vun de Karkengemeen in Büsen. Sien letztet Dokument löpt op 6. Dezember 1630 in Büsen (Armengill). De Öllern werrn ni ut Dithmarschen. Sien Voder Adolf Köster (Adolphus Philippi) bleev an’n 28. Oktober 1580 doot. He weer üm 1560 Diakon un Schoollehrer in Wöhren. Dor geev he uk sien Söhn Ünnerricht. 1594 schreev Neocorus een Afhandlung över Dithmarscher Geschlechters und de eren Wappens un Schillers. 1598 fung he mit sien grote Geschicht vun Dithmarschen an. No de letzte Fehd 1559, as Dithmarschen sin Sülvstännigkeit verloor, hebbt de niegen Landesherrn sick dat ünnern Nogel reten. Dat Original wöör erst 1827 vun Friedrich Christoph Dahlmann as Book rutgeven.
Cornelis Arie „Kees“ Verkerk (* 28. Oktober 1942 in Maasdam) is en ehmalger nedderlannsch Iesflinkloper. Kees Verkerk weer Allround-Weltmeester 1966 un 1967 und Allround-Europameester 1967. Bi den Olympisch Winterspelen 1964 in Innsbruck wunn he över 1500 Meter de Sülvermedaille. Veer Johr later in Grenoble wurr he över disse Distanz Olympiasieger un Tweet över 5000 Meter (achter Fred Anton Maier. In Sapporo hett he to’n Afsluss vun sien Karriere bi de Olympisch Winterspelen 1972 nochmals de Sülvermedaille över 10.000 Meter wunnen. Tosommen mit sien Landsmann Ard Schenk hett he denn 1973 en Profiliga grünnd, de aber blots twee Johr Bestand harr.
Stoder Geestplatt is de plattdüütsche Dialekt, de op de Stoder Geest snackt warrt. De gröttsten Öörd in dit Rebeed sünd Bremervöör un Zeben. Stood sülvst liggt an de Noordkant von dat Rebeed. As Stadtdialekt kann dat Stoder Platt nich direkt to dat Stoder Geestplatt torekent warrn, höört aver ok nich direkt to dat Platt von de Elvmaschen in’n Noorden von Stood. Von Stood ut na Westen sünd Hammah un Burweg an de Grenz na de Dialekten von de Elvmaschen. Denn is de Oost de Grenz na de Dialekten in’n Landkreis Cuxhoben. Genau fastleggen laat sik de Grenzen von dat Stoder Geestplatt narms. Ok Öörd op de linke Sied von de Oost hebbt faken noch Kennteken von dat Stoder Geestplatt un jüstso kummt dat vör, dat bi Öörd op de rechte Sied welk von de Kennteken fehlt. De grobe Grenz folgt denn de Oost bet na’n Rand von’t Düvelsmoor. Ok de Moordörper üm Bremervöör rüm hebbt en Reeg Kennteken von dat Stoder Geestplatt. Dat Rebeed to beide Sieden von de Meh-Au kann ok mit to’t Stoder Geestplatt tellt warrn. De Grenz na Süden löppt so op halven Weg twischen Zeben un Rodenborg langs. Denn geiht de Lien wedder an de Oost
Emil Hecker (* 4. Juni 1897 in Hamborg; † 11. Juli 1989 in Bruunsbüddel) weer en plattdütschen Schrieversmann ut Bruunsbüddel an de Elv. Emil Hecker ut sien Leven, wat he sülvens vertellt: "Bi de Kinddöp wor ick Emil Wilhelm Julius Johann döfft. Born bün ick den 4.6.1897 in den groten Steenbukaasten Hamborg, Stadtdeel Billwarder-Niendiek. Mien Voter, de in Brunsbüttel boren wär, harr dor en Tügloden. 1903 käm ick in de Vörschol vun 't Johanneum, 1906 in de Sexta vun 't Wilhelmnasium. Mien Öllern wären 1904 weller no Brunsbüttel trocken, 'nem mien Voter den Loden vun sienen Voter övernähm. Je, un ick bleev in de Stadt, schull je wat lehren un up den Dokter studeeren. Moder ehr Öllern nähmen mi bi sick up. Grotvoter wär Scholmeistersöhn ut de Lünebörger Heid, Grotmoder käm vun Lütjenborg. Beid harn se jümehr Modersprook wohrt, de ick dor denn uk as Sprok Nummer süß tolehr. Un wat ick bi de beiden ni lehr, dat bröchen mi de Brunsbütteler Dörpjungs bi, wenn ick as "Hochstudent" in de Ferien "up Besök tohus" wär. Wieldes wär de Krieg kommen un reep mi "to de Fohnen ", as see dat nömen: Verdun, Champagne, Somme, dat Oostland wörrn nu mien Levensrebeet
Thabo Mvuyelwa Mbeki (*18. Juni 1942 in Idutywa, Queenstown), is de vörmolige Präsident vun Süüdafrika un ok vun den ANC. He is Nelson Mandela an'n 16. Juni 1999 as Präsident nafolgt. An'n 27. April 2004 hett de sien tweete Amtstied as Präsidenten antreden. Dormols harr de ANC de allgemeenen Wahlen vun 2004 mit en övergrote Mehrheit wunnen. An'n 20. September 2008 hett he kunnig maakt, dat he Bott geven wull as Präsident. Mit Ingang vun'n 25. September weer sien Afdanken in Kraft. Nafolgt is em Jacob Zuma. Mbeki höört to dat Volk vun de Xhosa.
Disse Artikel is man blots en Stubben. Du kannst Wikipedia helpen un em verbetern. Nelson Rolihlahla Mandela (*18. Juli 1918 in Mvezo, Transkei; † 5. Dezember 2013 in Johannesburg) weer en süüdafrikaanschen Politiker. He weer de eerste swarte Präsident vun de Republiek vun Süüdafrika (1994-1999). 1999 is Thabo Mbeki sien Nafolger as Präsident wurrn. Rolihlala Mandela is in Mvezo in de Transkei in de dormolige Union vun Süüdafrika boren. Mit seven Johren weer he dat eerste Kind ut siene Familie, wat na School gahn dröff. Hier hett he sien engelschen Naam "Nelson" vun siene Schoolmeestersche kregen. Na dat Abitur hett Mandela an de Universiteit vun Fort Hare up Afkaat studeert. Dor hett he Oliver Tambo drapen, wat en levenslangen Fründ wurrn is un later en Macker in den Striet ("struggle") för de Freeheit vun Süüdafrika siene swarten Inwahners. Al in siene Jugendtied un as Studenten stell sik Mandela gegen dat Uptreden vun de Regeern, de de Swarten ehre Rechten in Politik, Sellschop un Weertschop wegnehmen dö. 1942 is Mandela Liddmaat wurrn vun den ANC. 1944 grünn he, tosamen mit Oliver Tambo un Walter Sisulu un en Reeg vun annere Lüde de ANC Jöögdliga. De Buren ehre Nasionale Party hett na
De Plattsnuten is de Naam vun ene plattdüütsche Magazinsendung in’t Radio. De Sendung warrt eenmol in’n Maand över Radio Weser.TV utstrahlt. Dat Studio vun düssen Sender is in Findörp unnerbröcht. Dat Team vun de Redaktschoon arbeit’ ehrenamtlich un stellt siene Themen so tosamen, as em dat passlich dücht. Baas vun düsse ehrenamtliche Redaktschoon is Wilfried Rode vun den Plattdüütschen Vereen in den Bremer Stadtdeel Gröpeln. De Sendung warrt utstrahlt över UKW 92,5 un Kavel 101,85, jummers an’n Middewekenavend, Klock 18.05 h bit 19.00 h. To dat Konzept vun de Sendung höört dat, dat jummers Gäste to en aktuell Thema in dat Studio inlaadt weert. De Plattsnuten gifft dat siet 1999. http://www.radioweser.tv
Döringen oder Thüringen is en düütsch Bundsland in’n Zentrum vun Düütschland. De Hööftstadt is Erfurt. Döringen warrt domineert vun’n Döringer Woold. In Döringen warrt as överall in Düütschland veel de hoochdüütsche Standardspraak bruukt. Bi de traditionellen Dialekte warrt in Döringen vör allen dat middeldüütsche Döringsch spraken. In’n Süüdwesten warrt ok Oostfränksch snackt. De Rennsteig is dor de Spraakgrenz. Ganz in’n Noorden vun Döringen, noorden Worbis, dor warrt en plattdüütschen Dialekt snackt, de to dat Oostfäälsche höört. Siet de Kreisreform an’n 1. Juli 1994 is Döringen in 17 Landkreise un söss kreisfre’e Städer indeelt. De sünd wedder in 992 Gemenen opdeelt, de aver faken in Verwaltensgemeenschoppen tosamenslaten sünd. Landkreis Altenburger Land Landkreis Eichsfeld Landkreis Gotha Landkreis Greiz Landkreis Hildburghausen Ilm-Kreis Kyffhäuserkreis Landkreis Nordhausen Saale-Holzland-Kreis Saale-Orla-Kreis Landkreis Saalfeld-Rudolstadt Landkreis Schmalkalden-Meiningen Landkreis Sömmerda Landkreis Sonneberg Unstrut-Hainich-Kreis Wartburgkreis Landkreis Weimarer Land Iesenack (EA) Erfurt (EF) Gera (G) Jena (J) Suhl (SHL) Weimar (WE) Erfurt Gera Jena Iesenack Weimar Gotha Kerstin Klare: Starke Frauen aus Thüringen. Wartberg Verlag, Gudensberg-Gleichen 2021, ISBN 978-3-8313-3250-2 (96 S., 29 Porträts). Steffen Raßloff: Mitteldeutsche Geschichte. Sachsen – Sachsen-Anhalt – Thüringen. Leipzig 2016. Neuausgabe Markkleeberg 2019, ISBN 978-3-86729-240-5. Steffen Raßloff: Geschichte Thüringens. München 2010 (2. Auflage 2020), ISBN 978-3-406-74734-2. Steffen Raßloff:
De Jadebusen is ene 190 km² grote Bucht an de Noordsee. Dör den Jadebusen treckt de ollnborgsche Küstenfluss Jaad. Wo sik vondagen de Jadebusen utbreet, weer vör dusend Jahr noch ene dicht besiedelte Landschup. Twüschen de hüdige Stadt Willemshaven un Butjadingen leeg Maschland un süüdlich darvon en grodet Moor. Bi Dangast keek en Geestpuckel ut dat Moor herut. Up de Wurten in de Masch legen grode Dörpen mit moie Buurnhüüs un Karken. De Nordseewellen kemen an dat Moor noch nich ran, wiel de Masch mit den Diek darvör leeg. Aver de Julianenfloot in dat Johr 1164 brook twüschen de Dörpen Dauens und Hummens dör den Diek und spöölde ene smale Rinn dör de Masch bit in dat Moor. Dat Lock twüschen Dauens und Hummens kunn nich mehr slaten weern un darum gung man bi un diekde de smale Rinn an beide Sieten af. De neen Dieken hefft dat Moor annerthalf Jahrhunnerte vör Schaden bewahrt. Dar woor de ganze Nordseeküst von ene nee'e grode Stormfloot heemsocht. Dat weer de Clemensfloot 1334. Dat Seewater sloog över de Dieken un vele Minschen un Beester verdrunken. Von de smale Rinn leep dat Water 20 km wieter na Süden un reet de Freessche Balje in.
De ANC, utschreven African National Congress (Afrikaansche Natschonalkongress) is en politsche Partei, de in Süüdafrika vun de eersten freen, allgemenen Wahlen vun 1994 af an regeert. De Partei is an'n 8. Januar 1912 in Bloemfontein as South African Native National Congress (SANNC) grünnt wurrn. de hüdige Naam is eerst 1923 annahmen wurrn. De ANC is unner annern vun John Dube, Pixley Seme un Sol Plaatje grünnt wurrn. He scholl sik för de Rechten un Freeheiten vun all Afrikaners insetten. De ANC-Jöögdliga is eerst 1944 vun Nelson Mandela, Walter Sisulu un Oliver Tambo grünnt wurrn. De Winnst vun de Nasionale Party bi de Wahlen vun 1948 un dat Inföhren vun de Apartheid hett de so nömmte Defiance Campaign vun 1952 un dat Upstellen vun de Charta vun de Freeheit 1955 na sik tagen. Vunwegen sien freedsamen Wedderstand gegen de Apartheid un vunwegen dat he dor allerhand för up sik nehmen möss, hett de ANC-Vörsitter Albert Luthuli in'n Dezember 1961 den Nobelpries för Freden tospraken kregen. He hett, tosamen mit siene Fro Nokukhanya, vun de witte Regeern Verlööv kregen, bi de Övergave vun de Urkunne in Oslo mit bi to ween. As de ANC na de -Sake beslaten hett, vun nu af
Nkandla is ene Gemeende in den süüdafrikaanschen Distrikt uThungulu. Se liggt in de Provinz KwaZulu-Natal un hett in dat Johr 2011 3.557 Inwahners tellt. In düsse Gemeende is de hüdige Vörsitter vun den ANC, Jacob Zuma, in dat Johr 1942 boren wurrn. .
Johann Palisa (* 6. Dezember 1848 in Troppau (Opava), Öösterrieksch Slesien; † 2. Mai 1925 in Wien) weer en öösterrieksch Astronom. He hett insgesamt 123 Asteroiden opdeckt un hett ok Steernkorten verapenlicht (tosommen mit Max Wolf). 1872 hett he an de Steernwacht in dat hüdige Pula arbeidt un 1880 is he an de Universitätssteernwacht Wien wesselt. Bi’n Wikiborn gifft dat Originalschriften över dat Thema oder vun den Schriever: Bericht über die während der totalen Sonnenfinsternis vom 6. Mai 1883 erhaltenen Beobachtungen. http://www.astrometrica.at/Papers/Palisa.pdf (Palisa, List vun Asteroiden) http://www.g.gerstbach.at/papers/Asteroid1202gg.pdf (Asteroidenforschung, fotogr.Sternatlas) http://free-pu.hinet.hr/ADIP/ (Instrumente der Sternwarte Pola, Tegetthoff) J.Palisa/F.Bidschof, Akad.d.Wiss. Nr.XVIII, Fixsternkatalog 1882-1892 PDF-Datei SAO/NASA ADS, Doodsanzeig un Biografie vun Johann Palisa [1] PDF-Datei PALISA: Sample Return Mission to M-type asteroid Kleopatra Presentation
Dat Jagdgeschwader 71 „Richthofen“ ( kört JG 71) is en vun de veer Traditschoonsgeschwader vun de düütsche Luftwapen. Statschoneert is dat JG 71 "R" up den Flegerhorst Wittmundhaben un stellt de Alarmrott för den noorddüütschen Ruum. Dat bit verwendt Flegermuster is de McDonnell Douglas F-4F "Phantom" II, af 2016 sünd dor bit to 21 Eurofighter Typhoon stationeert. Dat Jagdgeschwader 71 wurr an’ 6. Juni 1959 in Ahlorn in Deenst stellt un 1960 de NATO ünnerstellt. Den Traditschoonsnaam „Richthofen“ kreeg dat an den 43. Doodsdag vun Freiherrn Manfred von Richthofen vun de damalig Bundspräsident Heinrich Lübke verleht. In dat Johr 1963 wurr de Standoort nah Wittmundhaben verlegt, und dat keem to en Wessel in dat Wapensystem vun de F-86 Sabre up de F-104 Starfighter. Dormit weer dat dat eerste Jagdgeschwader vun de Bundswehr, dat mit dit Flegermuster utrüst wurr. In dat Johr 1974 wurrn de F-104 „Starfighter“ dör Maschienen vun de Tyyp F-4 Phantom II uttuuscht. De twüschendör vergeven Jagdbomber-Tweetupdrag hett man 1988 weer upgeven, vun wegen dat man de Affangjagd en högeren Stellenweert bimeten de. Dat Geschwader hörrt to de 4. Luftwapendivision. Af den 1. Oktober 2013 heet dat denn ehmalge Geschwader Taktische Luftwaffengruppe "Richthofen" (TaktLwGrp"R"). 2016 wurr dat weer
Satank (* üm 1810; † 1871) weer en Kiowa-Ünnerhööftling, de eerstmals bi de Freedensverhandlungen tüschen Kiowa un Comanchen up de een un Southern Arapaho un Southern Cheyenne up de anner Siet, as klüftig Verhandlungsstratege in de Vördergrund treden is. As Liddmaat in de Bund vun de tein tapferst Kiowa-Krieger hett he tüschen 1835 un 1871 männig Överfälle in Texas un Mexiko anföhrt. Nahdem he 1871 mit Satanta un Big Tree verhaft wurr, kunn he sück up de Transport in’t Staatsgefängnis vun Huntsville befree’n wurr aber bi sien Flucht vun en US-Suldat doodschaaten. J. M.: Artikel Setangya. In: Frederick Webb Hodge (Hrsg.): Handbook of American Indians North of Mexico. Government Printing Office, Washington 1907-1910. Satank, Kiowa Häuptling
Gesche Helene Höhnk (* 3. Februar 1859 up den Sophienkoog; † 27. März 1944 in Büsen) is en Dithmarscher Heimatflegerin wen. Se is in den Sophienkoog boren wurrn un is up en Hoff in de Marsch upwussen. Se harr en Süster Ina, mit de se good kunn und twee Bröers. Dree anner Kinner ut de Familie sünd kört nah de Geburt storven. Zusammen mit Ina besöch eerst de School in Helserdiek, nachdem de Schoolmeester aber gahn muss (he harr en Kind mit de Huushollersch), wurrn se tosommen mit anner Kinner privat in Marne bit 1874 ünnericht. Se wull denn wieder lernen un Schoolmeester wurrn, aber hör Vörmund, en Unkel (hör Vader weer intüschen storven) weer dorgegen, un so keem see eerst up en Good in de Sleswiger-Land un dorna in en Aftheker-Huushollen. As se mündig wurr, hett se vun hör Arvdeel Geld nommen un is mit Hülp vun hör ehmalge Lererin nah Dresden gahn. Toerst leet se sück drieven, stell sück denn aber gau up dat för hör nee Leven in, nehm Ünnerricht in Geschichte, Literatur, Kunst, in de Spraken Latiensch un Greeksch. In Dresden hett se denn beslooten, nah England to gahn un hett dat den ok in August
Sleswigsch ist en Dialekt vun't Noordneddersassische, wat in Sleswig-Holsteen un Däänmark snackt warrt. Fröher wörr in de Stadt Sleswig un noorden vun dat Däänsch (Synnejysk) snackt, aver denn keem in dat late Middelöller dat Neddersassische ok na Noordsleswig. De Översetter vun't Niege Testament op Platt Johannes Jessen weer ut't Sleswigsche Land. Ünnerdialekten sünd dat Angelner- odder Angeliter Platt, dat Schwansener Platt, dat Noordsleswiger Platt odder Noordsleswigsch, dat Husumer Platt, dat Eiderstedter Platt un anner. Deelwies gilt dat Eiderstedter Platt as en egen Dialekt.
ISO 4217 is ene internatschonale Norm för Geldsorten. Se is tohopenföögt ut dree Bookstaven. De eersten beiden Bookstaven sünd dörchweg de Bookstaven vun den ISO 3166-1-Lännercode (meist desülvige, as de 2-Bookstaven-Topleveldomään-Internetcode). Dor warrt denn de eerste Bookstave vun de Geldsoort, wo dat üm geiht, as drüdden Bookstaven anbackt. De List warrt föhrt dör de British Standards Institution. De officiële lijst op www.iso.org fx.sauder.ubc.ca/currency_table.html
Disse Artikel is man blots en Stubben. Du kannst Wikipedia helpen un em verbetern. En Geldsoort is de Form vun dat Geld, de in en Staat oder Statenbund (as de EU) rutgeven warrt un to'n Hannel un to'n jede Aart vun Betahlen bruukt warrt. Hüdigendags gifft dat över de ganze Welt hen mehr as 160 amtliche Geldsorten, man bloß de US-Dollar un, mit de Tied jummers mehr, de Euro weert as Leitgeldsoort ankeken. Denn gifft dat ok noch Kumplementäärgeldsorten, de in verscheden Kuntreien an Steed vun dat amtliche Geld bruukt weern könnt. De meisten Geldsorten weert an de internatschonalen Devisenmarkten hannelt. De Pries, de dor för en Geldsoort uthannelt warrt, heet Wesselkurs. Meist all Geldsorten staht up den Grund vun dat Dezimalsystem. Dat bedutt, dat gifft en Hööfteenheit (t.B. Euro) un ene Unnereenheit (t.B. Cent), un de Unnereenheit maakt den Hunnertsten Deel vun den Weert vun de Hööfteenheit ut. In de verschedenen Länner hett de Finanzminister oder de Zentralbank en Oog up de Geldsoort un befaat sik mit Geldsortenpolitik. In meist all westlichen Länner hett de Finanzminister, un mit em de Regeern, avers nich veel in de Geldsortenpolitik to seggen. De Zentralbanken sünd wiethen free un autonom. ISO 4217 (List
De düütsch Euromünten sünd de in Düütschland in Umloop brocht Euromünten vun de gemeensam europäisch Währung Euro. De Umloopmünten hebbt för jede vun de dree Müntreegen en eegen Motiv. De lüttste Reeg vun de 1-, 2- und 5-Cent-Münten wurrn vun Rolf Lederbogen entworfen, de middlere Reeg mit de 10-, 20- und 50-Cent-Münten vun Reinhart Heinsdorff un dat Design vun de beid gröttst Münten stammt vun Heinz Hoyer und Sneschana Russewa-Hoyer. De Entscheedung över de Gestaltung vun de natschonale Siet vun de düütsch Euromünten wurr 1997 vun en Jury ut neegen Lüüd drapen. De düütsch Euromünten wiesen bi de 1-, 2- un 5-Cent-Münten en Eekenloof up. Up de Rücksiet vun de 10-, 20- un 50-Cent-Münten is dat Brannenborger Door un bi de beid Euro-Werten in Bimetall is de Bundsadler to finnen. Dat Design vun de 1-, 2- un 5-Cent- as ok vun de 1- un 2-Euro-Münten erinnert an Motive vun de old DM-Münten. As ok de meest Eurolänner prägt Düütschland all siet 2007 sein Euromünten mit de nee gestalt Vördersiet (nee Europakoort). För de lüttsten ünner de „düütsch“ Euromünten wurr en Symbol wählt, dat dat ok all up den düütschen Pennig geef: dat Eekenloof. Dat Motiv stammt ut en Entwurf vun
Lublin is de Hööftstadt mit circa 350.000 Inwahners vun de Bezirk Lublin in Polen. Se is nich wiet vun de Grenz to de Ukraine un liggt an de Bystrzyca twischen Lemberg un Warschau. De Fläck is 147,5 km². In't Medeloller weer de Stadt vun Tataren, Litauern, Jotwingern un Ruthenen attackeert. Welke Mol weer de Stadt kaputt mokt. 1569 worr hier de Union vun Polen un Litauen besiegelt. Inst weer hier ene vun de wichtigste Jeschiwas in de Welt. Siet 1918 gifft dat hier de wichtige Katholsche Universität Lublin. Vandage gifft dat ok anner Hogscholen, ten Bispeel de Marie Curie-Universität. Vör de Tweet Weltorlog weer mier denn en Derdel vun de Bevölkerung Juden. In Majdanek, wat en Deel vun Lublin is, weer in de Tweete Weltkrieg dat Konzentratschoonslager Lublin. Lublin is vandage Seet vun ene katholsche un ene orthodoxe Diözese. In Lublin weer lang de Autofabrik FSC, de vandage blots LKW maakt. In Swidnik bi Lublin steiht vandage de Helikopterfabrik WSK PZL Świdnik. De Bezirk Lublin hett dat niedrigste Bruttosozialprodukt pro Kopp in de Europääsche Union. Lublin hett Partnerschapen mit Mönster un anner Oorten in Europa. Lublin. Mehr Biller, Videos oder Audiodateien to’t Thema gifft dat bi Wikimedia Commons.
Knut Hamsun (* 4. August 1859 in Lom; † 19. Februar 1952 in Nørholm bi Grimstad) weer en norweegsch Schrieversmann. He weer de Söhn vun en Schnieder un sien börgerlich Naam weer Knud Pedersen. För sien Roman Markens Grøde (1917, hoochdüütsch: Segen der Erde, 1918) hett he 1920 ook den Literatur-Nobelpries kregen. He weer man ook en fiegeliensch Perschoon un hett sik teemlich goot mit de Nazis verstahn. Winners vun den Nobelpries för Literatur 1901: Prudhomme | 1902: Mommsen | 1903: Bjørnson | 1904: F. Mistral, Echegaray | 1905: Sienkiewicz | 1906: Carducci | 1907: Kipling | 1908: Eucken | 1909: Lagerlöf | 1910: Heyse | 1911: Maeterlinck | 1912: Hauptmann | 1913: Tagore | 1915: Rolland | 1916: Heidenstam | 1917: Gjellerup, Pontoppidan | 1919: Spitteler | 1920: Hamsun | 1921: France | 1922: Benavente | 1923: Yeats | 1924: Reymont | 1925: Shaw | 1926: Deledda | 1927: Bergson | 1928: Undset | 1929: Mann | 1930: Lewis | 1931: Karlfeldt | 1932: Galsworthy | 1933: Boenin | 1934: Pirandello | 1936: O'Neill | 1937: Gard | 1938: Buck | 1939: Sillanpää | 1944: Jensen | 1945: G. Mistral | 1946: Hesse | 1947: Gide | 1948: Eliot
Kevin Serge Durand (* 14. Januar 1974 in Thunder Bay, Ontario) is en kanaadsch Schauspeler. De 1,97 m grood Durand speel meest lüttgere Rullen in eenig Speelfilmen, so as Butterfly Effect, he is aber ok as Gast in verscheeden Feernsehreegen uptreden, ünner annern in Stargate SG1. Sien bekannst Rull is as Joshua in de Feernsehreeg Dark Angel. Kevin Durand in de Internet Movie Database (engelsch) Kevin Durands offiziell Websteed Fansiet vun Kevin Durand Websteed vun Kevin Durand (Düütsch)